OpenLLM-France/wikimedia huggingface dataset:
# Death Wish II

Death Wish II ekintza-filma da, Michael Winner ingeles zinemagileak 1982an zuzendutakoa. Charles Bronson, Jill Ireland, Vincent Gardenia, J. D. Cannon eta Anthony Franciosa izan ziren aktore nagusiak.
Death Wish (1974) aurrekaria izan zuen, eta Death Wish 3 (1985), Death Wish 4: The Crackdown (1987) eta Death Wish V: The Face of Death (1994) jarraipenak izan zituen. Lehenbiziko filma 1972ko Brian Garfield idazlearen izen berdineko eleberrian oinarritua dago.

## Argumentua

Oharra: Atal honek istorio osoa edo amaiera argitzen du.
Zenbait urteren buruan, Paul Kersey (Charles Bronson) arkitektoak bere emaztearen hilketa gainditzea lortu eta Los Angeles hirian bizimodu lasaia darama. Baina, bere alaba Carol (Robin Sherwood) bortxatua izan zenez ospitale psikiatriko batean zegoela bahitua eta eraila izango da, hortaz Kerseyk mendekua bere eskutik hartuko du.

## Aktoreak

* Charles Bronson: Paul Kersey
* Jill Ireland: Geri Nichols
* Vincent Gardenia: Frank Ochoa detektibea
* J.D. Cannon: New York barrutiko fiskala
* Anthony Franciosa: Los Angelesko polizia burua
* Robin Sherwood: Carol Kersey
* Charles Cyphers: Donald Kay
* Ben Frank: Mankiewicz inspektore tenientea
* Paul Comi: Robert McLean senataria
* Michael Prince: Elliot Cass
* Thomas F. Duffy: Charles Wilson edota Nirvana
* Laurence Fishburne III: Cutter
* Kevyn Major Howard: Stomper
* Stuart K. Robinson: Jiver
* E. Lamont Johnson: Punkcut
* Silvana Gallardo: Rosario
* Robert F. Lyons: Fred McKenzie
* Frank Campanella: Lake epailea
* Don Dubbins: Mike
* Buck Young: Charles Pearce

## Kanpo estekak

* IMDBko fitxa irakurgai (Ingelesez)
* Datuak: Q848285
# Death Wish (2018ko filma)

Death Wish 2018ko Eli Roth estatubatuar zinema zuzendariaren filma da. Brian Garfielden izen bereko eleberrian oinarrituta, Charles Bronson aktoreak antzeztutako 1974ko izen bereko filmaren berregokitzapen bat da.

## Sinopsia

Oharra: Atal honek istorio osoa edo amaiera argitzen du.
Paul Kersey zirujaua New Yorken bizi da bere familiarekin. Haren familiak etxean eraso bat izan ostean, Kersey medikua mendeku bila hasiko da. Hainbat gaizkileri aurre egin beharko die.

## Aktoreak

* Bruce Willis: Dr. Paul Kersey
* Vincent D'Onofrio: Frank Kersey
* Dean Norris: Kevin Raines
* Kimberly Elise: Leonore Jackson
* Mike Epps: Dr. Chris Salgado
* Elisabeth Shue: Lucy Rose Kersey
* Camila Morrone: Jordan Kersey
* Ronnie Gene Blevins: Joe
* Beau Knapp: Knox
* Jack Kesy: Tate "Fish" Karp
* Wendy Crewson: Dr. Jill Klavens
* Kirby Bliss Blanton: Bethany
* Len Cariou: Ben
* Luis Oliva: Miguel
* Troy Kivisto: FBIren agentea

## Erreferentziak

* ↑ «Death Wish» Berria 2018-03-24 CC BY-SA 4.0 lizentziapean.

## Kanpo estekak

* Datuak: Q27450567
# Death Wish 3

Death Wish 3 ekintza-filma da, Michael Winner ingeles zinemagileak 1985ean zuzenduntakoa. Charles Bronson, Deborah Raffin, Ed Lauter, Martin Balsam eta Gavin O'Herlihy izan ziren aktore nagusiak.
Death Wish (1974) eta Death Wish II (1983) aurrekariak izan zituen, eta Death Wish 4: The Crackdown (1987) eta Death Wish V: The Face of Death (1994) jarraipenak. Lehenbiziko filma Brian Garfield idazlearen 1972ko izen berdineko eleberrian oinarritua dago.

## Argumentua

Oharra: Atal honek istorio osoa edo amaiera argitzen du.
New York. Paul Kersey (Charles Bronson) bere adiskide Charley bisitatzeko asmoz Brooklyn auzora itzuli den zaindari bat da, biak ere Koreako Gerrako soldadu ohiak, baina iristean hura hiltzorian dagoela topatuko du, Manny Frakerren (Gavin O'Herlihy) gazte gaizkileen taldeak jipoitu baitu. Zoritxarra guztiz biribiltzeko, Paulek krimenaren lekuan eskuetan arma bat duenean polizia agertuko da.

## Aktoreak

* Charles Bronson: Paul Kersey
* Deborah Raffin: Kathryn Davis
* Ed Lauter: Richard Shriker inspektorea
* Martin Balsam: Bennett Cross
* Gavin O'Herlihy: Manny Fraker
* Alex Winter: Hermosa
* Marina Sirtis: Maria
* Ricco Ross: Kubarra
* Barbie Wilde: Manny Frakerren neskalaguna
* Manning Redwood: Sterns kapitaina

## Kanpo estekak

* Death Wish 3 filmaren iragarkia ikusgai. Youtube.com (Ingelesez)
* Death Wish 3 filmaren IMDBko fitxa irakurgai (Ingelesez)
* Datuak: Q848280
# Death Wish 4: The Crackdown

Death Wish 4: The Crackdown, 1987ko J. Lee Thompson britainiarrak zuzendutako ekintza thriller film bat da. Charles Bronson, Kay Lenz, John P. Ryan, Perry Lopez, Soon-Tek Oh eta George Dickerson aktoreek antzeztu zuten.
Death Wish (1974), Death Wish II (1983) eta Death Wish III (1985) aurrekariak izan zituen, eta Death Wish V: The Face of Death (1994) jarraipenak. Lehenbiziko filma Brian Garfield idazlearen 1972ko izen berdineko eleberrian oinarritua dago.

## Argumentua

Oharra: Atal honek istorio osoa edo amaiera argitzen du.
AEB, Los Angeles, Paul Kerseyren (Charles Bronson) neskalagun ohia den Karen Sheldonen (Kay Lenz) alaba Erica (Dana Barron) nerabea droga gaindosi baten ondorioz hil egin da. Kersey legebetearazleak justizia bere eskuz hartu eta hiriko droga-trafikoa amaiatuaraztea erabakiko du.

## Aktoreak

* Charles Bronson: Paul Kersey
* Kay Lenz: Karen Sheldon
* John P. Ryan: Nathan White
* Perry Lopez: Ed Zacharias
* George Dickerson: Reiner
* Soon-Tek Oh: Nozaki
* Dana Barron: Erica Sheldon
* Danny Trejo: Art Sanella
* Tim Russ: Jesse
* Mark Pellegrino: Punkia
* Mitch Pileggi :Elikagai laborategiko morroia

## Kanpo estekak

* IMDBko fitxa irakurgai (Ingelesez)
* Datuak: Q848274
# Death Wish V: The Face of Death

Death Wish V: The Face of Death (euskaraz Heriotz Nahia V: Heriotzaren Aurpegia), 1994ko Allan A. Goldstein estatubatuarrak zuzendutako ekintza thriller film bat da. Charles Bronson, Lesley-Anne Down, Michael Parks, Saul Rubinek eta Ken Welsh aktoreek antzeztu zuten.
Death Wish (1974), Death Wish II (1982), Death Wish 3 (1985) eta Death Wish 4: The Crackdown (1987) aurrekariak dauzka. Lehenbiziko filma 1972ko Brian Garfield idazlearen izen berdineko eleberrian oinarritua dago.

## Argumentua

Oharra: Atal honek istorio osoa edo amaiera argitzen du.
AEB, New York, Paul Kersey (Charles Bronson) gizasemea Olivia Regent (Lesley-Anne Down) moda munduan lan egiten duen emakume erakargarriarekin ezkontzear da, baina bere emazteagaia Tommy O'Shea (Michael Parks) mafiaburu arriskutsuaren neskalagun ohia da, Oliviaren negozioa kontrolatu eta bien alaba bahitu nahi duen gizatxarra. Oliviak Tommy O'Shea, baina Tommyren morroiek Oliviaren aurpegi ederra desitxuratu eta ondoren hura erail eta alaba bahitzea lortuko dute. Paul Kerseyk sindikatuak, abokatu onenak eta bere zerbitzupeko poliziak menpe dituen mafia erakunde horren aurka legea ez dela eraginkorra ikusirik, juztizia bere eskutik hartu eta mafiagizonak banan-bana ahal bezain modu beldurgarrienean akatzen joango da, neskatoa askatzeko helburuz.

## Aktoreak

* Charles Bronson: Paul Kersey / Paul Stewart irakaslea
* Lesley-Anne Down: Olivia Regent
* Michael Parks: Tommy O'Shea
* Robert Joy: Freddie "Flakes" Garrity
* Saul Rubinek: Brian Hoyle, barrutiko fiskala
* Kenneth Welsh: Mickey King tenientea
* Lisa Inouye: Janice Omori detektibea
* Miguel Sandoval: Hector Vasquez tenientea
* Erica Lancaster: Chelsea O'Shea
* Chuck Shamata: Sal Paconi
* Kevin Lund: Chicki Paconi
* Scott Spidell: Frankie
* Tim MacMenamin: Mickey
* Sandro Limotta: Angel
* Melissa Illes: Modeloa
* Jefferson Mappin: Albert "Big Al"
* Michael Dunsto: Reggie
* Claire Rankin: Maxine, O'Shearen neskalaguna
* Sharolyn Sparrow: Dawn, Garrityren neskalaguna
* Andrea Mann: Hoyleren emaztea
* Marcello Meleca: Hoyleren semea
* Elena Kudaba: Paulen maizterra

## Kanpo estekak

* IMDBko fitxa irakurgai (Ingelesez)
* Datuak: Q848297
# Death Wish (1974ko filma)

Death Wish ekintza-filma da, Michael Winner ingeles zinemagileak 1974an zuzendutakoa. Brian Garfield idazlearen izenburu berdineko eleberrian oinarritua dago. Charles Bronson, Hope Lange, Vincent Gardenia, William Redfield eta Steven Keats izan ziren aktore nagusiak.
Death Wish II (1983), Death Wish 3 (1985), Death Wish 4: The Crackdown (1987) eta Death Wish V: The Face of Death (1994) jarraipenak izan zituen, bai eta 2018ko izenburu berdineko berregokitzapena ere.

## Argumentua

Oharra: Atal honek istorio osoa edo amaiera argitzen du.
AEB, New York hiria. Paul Kersey (Charles Bronson) bere emazte Joana (Hope Lange) eta Carol Anne (Kathleen Tolan) alabarekin bizimodu lasai eta zoriontsua daraman gizaseme arrunt bat da. Gaizkile batzuk Kerseytarren etxera lapurtzera sartuko dira, Paul kanpoan dagoenez eta lapurtzeko diru gutzi topatu dutenez, emaztea bortxatu eta ama-alabak jipoituko dituzte. Biak ospitalera oso zauri larriekin eramango dituzte, azkenean Paul itxarongelan dagoela emaztea hil dela berri emango diote. Une honetatik aurrera Paulek mendekua bere eskuz hartu eta gaizkile horiek akatu arte ez du atsedenik izango.

## Aktoreak

* Charles Bronson: Paul Kersey
* Hope Lange: Joanna Kersey
* Vincent Gardenia: Frank Ochoa, polizia tenientea
* William Redfield: Samuel "Sam" Kreutzer
* Steven Keats: Jack Toby
* Stuart Margolin: Ames Jainchill
* Stephen Elliott: Polizia burua
* Kathleen Tolan: Carol Toby
* Jack Wallace: Hank
* Robert Kya-Hill: Joe Charles
* Jeff Goldblum: 1. atrakatzailea
* Christopher Guest: Jackson Reilly
* Olympia Dukakis: Polizia prezintatutako gunean
* Paul Dooley: Polizia ospitalean
* Eric Laneuville: Metroko lapurra
* Lawrence Hilton-Jacobs: Parkeko lapurra
* Sonia Manzano: Janaridendako saltzailea
* Tom Hayden: E.R. doctor
* Ciro "Jerry" Palazzo: Mugimenduan dagoen gizona

## Kanpo estekak

* IMDBko fitxa irakurgai (Ingelesez)
* Datuak: Q841961
* Multimedia: Death Wish (film) / Q841961
# Dolores del Río

María Dolores Asúnsolo y López Negrete de Martínez del Río (Durango, Mexiko, 1904ko abuztuaren 3a - Newport Beach, 1983ko apirilaren 11) mexikar aktorea izan zen. Hollywooden 1920 eta 1930eko hamarkadetan eta Mexikoko Zinemaren Urrezko Aroan izarra, Rodolfo Valentinoren baliokidea izan zen.

## Lanak

Hollywooden:
* Joanna (1925)
* High Steppers (¡1926)
* Pals First (1926)
* The whole town is talking (1926)
* What Price Glory? (1926)
* Resurrection (1927)
* The loves of Carmen (1927)
* The Gateway of the moon (1927)
* No other woman (1927)
* Ramona (1928)
* The red dancer (1928)
* Revenge (1928)
* The trail of 98 (1928)
* Evangeline (1929)
* The Bad one (1930)
* Girl of the rio (1931)
* Bird of Paradise (1932)
* Flying down to río (1933)
* Wonder Bar (1934)
* Madame Du Barry (1934)
* In caliente (1935)
* I live for love (1935)
* Widow from Montecarlo (1935)
* Accused (1936)
* Devil's playground (1937)
* Lancer spy (1937)
* International Settlement (1937)
* Ali Baba goes to town (1937)
* The man from Dakota (1939)
* Journey into Fear (1941)
* The Fugitive (1947)
* Flaming Star (1960)
* Cheyenne Autumn (1964)
* The Children of Sánchez (1978)
Argentinan
* Historia de una mala mujer (1947)
Espainian
* Señora ama (1954)
* La dama del alba (1964)
Italian
* C'era una volta (1967)
Mexikon
* Flor Silvestre (1943)
* María Candelaria (1943)
* Las abandonadas (1944)
* Bugambilia (1944)
* La selva de fuego (1945)
* La otra (1946)
* La casa chica (1948)
* La malquerida (1949)
* Deseada (1950)
* Doña Perfecta (1950)
* Reportaje (1953)
* El niño y la niebla (1953)
* ¿A dónde van nuestros hijos? (1956)
* La cucaracha (1958)
* El pecado de una madre (1960)
* Casa de mujeres (1966)
* Datuak: Q124057
* Multimedia: Dolores del Río / Q124057
# Doloresita

Doloresita oxido motako minerala da.

## Ezaugarriak

Doloresita oxido mineralaren formula kimikoa hau da: ${\ce {V4+3O4(OH)4}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Doloresite: Mineral information, data and localities.» www.mindat.org (Noiz kontsultatua: 12-05-2019).
# Dolores Txurruka Zubiria

Dolores Txurruka Zubiria (Areeta, Getxo, 1913ko uztailaren 21a - 2018ko apirilaren 8a), lagunen artean Lola edo Doña Lola izenarekin ezaguna, bizkaitar noblezia eta aristokraziako kidea izan zen. Jaiotzez Txurruka eta Zubiria familia industrial boteretsuetako kidea eta, ezkontzaz, Ybarra familiako kidea, Bizkaiko bizitza sozialeko pertsonaia garrantiztsua izan zen.

## Bizitza

1913an jaio zen Bizkaiko familia boteretsuenetako batean, bai txurrukatarrek zein zubiriatarrek industrian pisu handia zuten bi familia baitziren. Bere aitona Evaristo Txurruka izan zen, Bilboko portuaren eraikuntzaren protagonistetako bat eta Ibaizabalen kanalizazioan lan egin zuen ingeniaria. 1908an bere aitona Mutrikuko konde izendatu zuen Alfontso XIII.a Espainiakoak. Bere aita Alfonso Txurruka izan zen, Abrako kondea, diputatua Gipuzkoan eta Bizkaiko Labe Garaietako presidentea, eta bere ama Teresa Zubiria.
21 urterekin Santiago Ybarrarekin ezkondu zen, baina ezkondu eta gutxira senarra Bruneteko guduan hil zuten errepublikazaleek. Bere koinatua, Emilio eta bere anaia Alfonso ere Espainiako Gerra Zibilean hil ziren. Hala ere bi seme izan zituen, Santiago Ybarra Txurruka eta Emilio Ybarra, gerora Vocentoren jabea eta BBVAko presidente izango zena.

## Genealogia

Zuhaitz genealogikoa :
Santiago Ybarra Txurruka
Evaristo Txurruka
Alfonso Churruca Calbeton
Ignacio Ybarra Aznar
María de los Dolores Churruca Zubiria
Luis Juan Zubiria Ybarra
María Teresa Zubiría y Urizar
Lucía Ybarra Aznar
Florentina Urizar Roales
Emilio Ybarra
Emilio Ybarra Aznar
María Ybarra Aznar :

## Erreferentziak

* 1 2 3 (Gaztelaniaz) Nast, Condé. (2018-04-11). «Fallece Dolores de Churruca y Zubiría, una de las últimas grandes damas bilbaínas» Vanity Fair España (Noiz kontsultatua: 2021-11-08).
* ↑ (Gaztelaniaz) «Emilio de Ybarra, éxito, traición y justicia poética para el rey de Neguri» ELMUNDO 2019-07-19 (Noiz kontsultatua: 2021-11-08).

## Kanpo estekak

* Datuak: Q99658228
# Dolores konderria (Colorado)

Dolores konderria (ingelesez: Dolores County) Coloradoko konderri bat da, Ameriketako Estatu Batuetan. Hiriburua Dove Creek da. 2010eko zentsuaren arabera 2.064 biztanle zituen, Dolores kilometro koadroko azaleran.

## Geografia

Dolores konderriak 2.766,37 kilometro koadro ditu. Horietatik 2,72 ura dira. Beste 2.763,65 lurra dira. Biztanleria dentsitatea 1,34 da.

## Demografia

2010eko zentsoan bizi ziren 2.064 pertsonetatik 1.959 txuriak edo hispanoak dira. Horietatik hispano edo latino kategorian 82 dira. 3 beltzak edo afroamerikarrak. 55 amerikar natiboak ziren eta 2 Hawaii edo Pazifikoko irletako natiboak. 2 asiarrak ziren. Bestelako arraza bat kategorian 0 biztanle daude. Bukatzeko euren burua arraza bat baino gehiagotan 43 pertsonek kokatzen zuten.

### Biztanleria piramidea
## Kanpo estekak

* Datuak: Q312449
* Multimedia: Dolores County, Colorado / Q312449
# Dolores Salís

Dolores Salís Martínez (Irun, Gipuzkoa, 1899a - Irun, Gipuzkoa, 1999ko iraila) gipuzkoar eskulturagile eta zeramikaria zen.
José Salís margolariaren alaba eta Jaime Rodríguez Salís kulturgizon, artezale eta arkeologaren ama zen.

## Biografia

Hiru hilabete eskasengatik ez zituen hiru mende ezagutu, baina bere begiek, ostera, hiru gerra ezagutu zituzten. Horietako batek, 1936ko gerrak, erabat eraldatuko zion bizitza.
1899. urtean jaio zen Dolores, margo eta obra artean dantzan handitu zen, aita, Jose Salis, margolari famatua zen-eta. Salis familia belaunaldi bat lehenago etorri zen Irunera.
Dolores, Beraun etxe ederrean jaio eta bizi izan zen bere bizitzako zati handienean. Beraun Oiasso museoaren goialdean dagoen, baina ia ezkutuan irauten duen, altxor bat da. Garai batean Iparralde hiribidea, eta Santiago kale arteko lur eremu osoa zen euren etxea, horregatik gaur egun auzo horrek ere Beraun izena du.
Familiako alaba bakarra zen eta kasu honetan beste behin ere bere gurasoek semeetan jarri zuten arreta eta ingeniaritza ikasketak eskaini zizkieten baina Doloresi ez, neska izateagatik. Garai hartan neska aberatsei unibertsitatera joateko eskubidea eman beharrean musika eta etxeko andereak izaten erakusten zieten soilik.

## Ibilbidea

Hala ere, ikasketa ezak ez zuten kikildu eta langile porrokatua izanik, bere kaxa ikasi zuen. Hasiera batean eskulturan aritu zen, harri gogorreko blokeak zuzenean zintzelez eta mazoz landuz, baina urteak pasata indarra galtzen hasi zen eta eskulturaren ordez esmaltearekin hasi zen. Berandu arte aritu zen lanean eta obra garrantzitsuak egin eta arrakastaz erakutsi zituen hainbat hiritan. Irungo CBA liburutegian ikusgai dago bere senarrari eskainitako bustoa.
Luís Rodriguez Gal “Luís de Uranzu” idazle famatuarekin maitemindu eta elkarrekin igaro zuten bizitza ia osoa. Bost seme-alaben guraso ziren eta zoriontsu bizi ziren Beraunen.
1936ko gerrak baina, beste irundar askoren kasuan bezalaxe, Bidasoa ibaiaren beste aldera joatera behartu zituen. Gerra amaitu zenean, Beraun etxea frankistek okupatua aurkitu zuten, eta sotoan bizi behar izan zuten zazpiak. Seme alabek, baina, beraien gurasoak, Dolores eta Luis beti irribarre batekin gogoratzen dituzte eta pasatakoak pasata ere beti liburuetako abentura bat bizitzen.
Laurogei urte inguru zituela ikusmena galtzen hasi zen Dolores. Kataratetatik operatu zuten eta horren ondoren zehaztasun handia behar duen esmalte-lana utzi egin behar izan zuen. Letra handiko “Olivetti” batekin ekin zion bere azken arte-abenturari.

## Lanak

* Irungo Santa Elena baselizako gurutze-bidea.
* Exilios.

## Aitortzak

* Dolores Salís izena daraman kalea dago Irunen.

## Erreferentziak

* ↑ (Gaztelaniaz) «Dolores Salís abre camino» El Diario Vasco 2011-10-16 (Noiz kontsultatua: 2019-05-13).
* ↑ Club, Callejero. «Dolores Salís kalea» Callejero (Noiz kontsultatua: 2021-10-03).

## Ikus gainera

* José Salís
* Jaime Rodríguez Salís
* Luis Rodríguez Gal
* Bidasoan gora liburua

## Kanpo estekak

* Dolores Salís "Irungo emakumeak plazara" dokumentalean 18:40 minututik aurrera
* Datuak: Q32023432
# Desigual

Desigual Bartzelonan egoitza eta beste hainbat hiritan dendak dituen jantzi-marka bat da, 1984 urtean Christian Meyer eta Thomas Meyer anaiek sortutakoa. Saltzen dituen jantziak koloretsuak eta maiz graffitidunak izaten dira. Bere promozio-kanpaina bitxiengatik ere da ezaguna, esaterako "sartu biluzik, jantzirik atera" leloduna. Kanpaina honetan edozein dendara biluzik edo ia biluzik sartu eta jantzita debalde atera daitekeen.

## Kanpo estekak

* Datuak: Q83750
* Multimedia: Desigual / Q83750
# Desilusio

Desilusioa, latinetik datorren hitza ((Latinez) de- / ex- / dis- + illusio), etsipena, dezepzioa edo negatibotzat hartutako giza esperientzia da. Desilusioan kontzientzia-hartze bat gertatzen da, zeinak gertaerak aldez aurretik modu batean aurreratu ziren, balizko etorkizun bat aldez aurretik imajinatu zen eta gero, espero zen zerbait positibo ez zen gauzatu. Errealitatea modu positiboan interpretatu eta gero errealitatea uste baino gordinagoa dela antzematen denean gertatzen da desilusioa.
Ilusioa esperientzia positibotzat hartzen da, eta haren antonimoa, aldiz, desilusioa, funtsean esperientzia negatiboa izan ohi da (nahiz eta argigarria edo ezagutzak eskuratzekoa izan daitekeen). Errore baten (ilusio baten) biktima izatearen esperientzia, oro har, esperientzia negatibo bezala hautematen da.
| « | DESILUSIOA Ez dago desilusiotik bueltatzerik. Itzulerarik gabeko bidea da. Horregatik da hain arriskutsua desilusioa, horregatik eragiten du hainbeste min. Bizitzan, gerta daiteke lagun batekin haserretzea eta, denborarekin, adiskidetzea; gerta daiteke maitasun-harreman bat aldi batez itzaltzea eta, txingarrak hauspotzen direnean bezala, bat-batean berriro piztea. Berriz ere geure onera etor gaitezke pertsona batek eragin digun haserretik, maitasun-sentimendutik, minetik, baina ez desilusiotik. Pertsona batengan genuen ilusioa galtzen dugunean, pertsona horrek muga bat igaro eta bere atzean ate bat itxi balu bezala da. Ezin da zeure mundura itzuli, zeure konfiantzara, zeure arimara. Ezin da gehiago zeure ilusioaren parte izan. Nahi izanez gero ere ez. Eta hori da mingarriena, pertsona hori berreskuratu nahi baduzu ere, desilusioak zure bizitzatik bota duela jada. Desilusioak zure borondateak baino gehiago agintzen du. Desilusioa itzulerarik gabeko bidea markatzen duten hitz batzuk bezalakoa da. Hitz batzuek ez dute atzera-bueltarik. Bikotekideek elkarren arteko errespetua galtzen dutenean, adibidez. Bikoteak elkarrekin jarraitu arren, hitz horiek putreen antzera egingo dute beti hegan euren harremanaren gainetik. Desilusioa da pianoan kanta bat behar bezala interpretatzen ez jakitea bezalakoa. Norabide desberdinetan doazen noten eta sentimenduen nahasketa da, harmonia hausten duen eta nerbioak asaldatzen dizkigun zarata ezinezko bat sortzen du. Ez dago desilusiotik bueltatzerik. Beraz, garrantzitsua da kontuz ibiltzea, ilusiorik ez galtzeko ez pertsona ez proiektuetan, baina, batez ere, kontuz ibili behar da inguruan ditugun pertsonek, guretzat garrantzitsuak direnek, ez dezaten oraindik gugan duten ilusioa galdu. Batzuetan, nahikoa da noizean behin euren bizitzan gertatzen denak kezkatzen gaituela erakustea, desilusioaren muga ez igarotzeko. Batzuetan, nahikoa da harremanen txingarrak hauspoarekin bizitzea noizean behin, itzulerarik gabeko egoera horretara ez iristeko. Animo, agian oraindik garaiz gabiltza eta. | » |
| —Karmele Jaio, (blog pertsonala; 2020-09-25), (moldatua) |||

## Ikus, gainera

* Etsipen
* Datuak: Q1200718
# Desio (argipena)

Desio hitzak hainbat adiera ditu, eta elkarren sinonimotzat jotzen dituzte zenbait hiztegik (nahi, nahiera, gogo, grina, desira, desio, gurari, lera, irrika...). Baina ñabardurak izan badira erabilera ohikoenetan:
* Desira, irrika, gutizia edo irritsa zerbaiterako edo norbaitenganako nahi bizia da.
* Guraria itxaropena edo desira da zerbait lortu nahi izatekoa, eskaera bidez gauza daitekeena sineskerien alorrean.
* Nahiak pertsona bultzatzen du zerbait egin, pentsatu eta sentitzera.
Toponimo bat ere bada:
Musika talde bat ere bada:

## Erreferentziak

* ↑ Fundazioa, Elhuyar. «deseo - Elhuyar hiztegiak» hiztegiak.elhuyar.eus (Noiz kontsultatua: 2018-09-18).
# Desinfektatzaile

Desinfektatzailea uretako agente patogenoak ezabatu edo desaktibatzeko erabiltzen den agente fisiko edo kimikoa da. Desinfekzioak ez ditu patogeno guztiak desaktibatzen (batez ere endosporak), horretarako esterilizazioa dago. Desinfektatzaileak antibiotikoak eta antiseptikoak ez bezalakoak dira. Desinfektatzaileek mikrobioen zelula-horma suntsituz edo metabolismoa oztopatuz lan egiten dute.

## Erreferentziak

* ↑ Euskalterm: [Hiztegi Terminologikoa] [1996] eta [Albaitaritza Hiztegia] [2020]
* ↑ Euskalterm: [Ingurumena Hiztegi Entziklopedikoa] [2009]

## Kanpo estekak

* Datuak: Q73984
* Multimedia: Disinfectants / Q73984
# Desinfekzio

Desinfekzioa eragile fisiko edo kimikoen bitartez objektu baten mikroorganismoen suntsiketa prozesua da, horretarako desinfektatzaileak erabiliz. Prozesu prebentiboa da, infekzioa ekiditen duena. Esterilizazioarekin alderatuta, desinfekzioa murritzagoa da, ez baititu mikrobio guzti guztiak suntsitzen; mikrobio patogeno nagusiak besterik ez ditu hiltzen. Beste alde batetik, desinfekzioa objektu eta instalakuntzei aplikaturiko kontzeptua da; ehun organikoei (gaixo eta medikuen larruazalei, esaterako) desinfektatzaileak ez baizik eta antiseptikoak aplikatzen zaizkie, mikrobioak suntsitu eta horien hazkuntza eragozteko.
Desinfekzioa bi modutan garatu daiteke:
* Mikrobioen hazkuntza galarazten. Eragin bakteriostatikoz edo mikrobiostatikoz hitz egiten da kasu honetan. Mikrobio patogenoak ez dira suntsitzen, baina haien hazkundea ekiditen da.
* Mikrobioen suntsiketa eragiten. Eragin bakterizidaz edo mikrobiozidaz hitz egiten da mikrobioak hiltzen direnean.
Desinfektatzaile ohikoenen artean honako hauek aipatu daitezke:
* bero hezea: pasteurizazio izeneko prozesuan erabiltzen da. Prozesu horrekin zenbait janaritan (esnean, ardoan...) dauden mikrobio patogenoak suntsitzen dira.
* kloro eta iodoren eratorriak, proteinen oxidatzaile bortitzak.
* hidrogeno peroxidoa
* formaldehidoa
* alkoholak
* fenolaren eratorriak
* amonio koaternarioaren eratorriak (bakterio Gram positiboen aurka eraginkorrak direnak)

## Ikus, gainera

* Asepsia
* Esterilizazioa
* Pasteurizazioa

## Kanpo estekak

* Datuak: Q24887418
* Multimedia: Disinfection / Q24887418